《感故府二首》
唐代·李建勋

戚戚复戚戚，期怀安可释。百年金石心，中路生死隔。

新坟应草合，旧地空苔色。白日灯荧荧，凝尘满几席。

悒悒复悒悒，思君安可及。永日在阶前，披衣随风立。

高楼暮角断，远树寒鸦集。惆怅几行书，遗踪墨犹湿。

作者简介：李建勋[公元八七二年左右至九五二年]字致尧，广陵人。（全唐诗作陇西人。此从唐才子传）约生于唐懿宗咸通十三年，卒于周太祖广顺二年，年约八十一岁。少好学能属文，尢工诗。南唐主李昪镇金陵，用为副使，预禅代之策，拜中书侍郎同平章事。昪元五年，（公元九四一年）放还私第。嗣主璟，召拜司空。以司徒致仕，赐号钟山公，年已八十。时宋齐丘隐居洪州西山，建勋常往造谒致敬。后归高安别墅，一夕，无病而终。建勋著有钟山集二十卷，《唐才子传》传于世。